Hamburg (miym.: "Freie und Hansestadt Hamburg", uać. "Hammonia", dosuowniy: Wolne a Hanzeatyckie Miasto Hamburg; dolnomiym. "Hamborg" [ˈhaˑmbɔːχ]) – miasto we pōunocnych Niymcach na prawach kraju zwiōnzkowygo niydaleko ujścia Uaby do Mořa Pōunocnygo. Wolne miasto a ôroz zwiōnzkowy kraj miymiecki (pow. 755 km², ludność 1,74 mln – drōge po Berlinie). Nojwiynkšo hawyna morsko kraju (75 mln tōn přeuadōnku), wielgi ôśrodek industryje (statki, elektrotechnika, přetwōrstwo ropy, industryjo spožywčo) a finansowy. Hawyna lotničo, wynzeu drōgowy a banowy. W Hamburgu (w pōunocnyj dzielnicy Uhlsdorf) znojduje sie nojwiynkšy kirchof na świecie (pow. 400 hektarōw). Hamburg je siedzibōm 100 kōnsulatōw a zajmuje we tym drōge miejsce na świecie (po Hōngkōngu).